Is-Sibt 29 ta' Marzu 1986 Ilbieraħ rajthom telgħin wara xulxin l-Insara maħbubin…. U tpaxxejt nara l-ġinġrin mas-somor imħalltin il-għonja mal-fqajrin iż-żgħażagħ max-xwejħin…. Kulħadd dritt qisu xemgħa tela' ħdejh biex bewsa jistampalu fuq ħaddejh. Imbagħad l-istess ġilwa imxiet tnejn tnejn biex tirċevih u b'wegħda soda qaltlu li taqdih. U hu b'rasu baxxa l-ħin kollu jilqa' l-bews u jinżel fl-istonku tas-sajmin waqt li ġedded l-imgħoddi ta' dawk il-jiem kiefra-henjin. Ma' nżul ix-xemx ħarġuh idur mat-toroq ewlenin iżda rasu baqgħet jew moħħha fil-Missier inkella mitluqa imdendla bejn dirgħajh miftuħa. Tgħid fehem l-ipokresija li hawn tiġri ma' saqajna u f'liema stat t'idolatrija aħna l-Maltin waqajna7 Meta dalam ċappa instama' leħen jidwi mas-smewwiet: 'Ħlief iż-żgħirin — għax ma jafux — lil Alla veru ma jħobbux….f'